ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Ιανουαρίου 1994 για την τροποποίηση της έβδομης απόφασης 85/355/ΕΟΚ του Συμβουλίου σχετικά με την ισοδυναμία των καλλιεργητικών ελέγχων των σποροπαραγωγικών καλλιεργειών που διενεργούνται σε τρίτες χώρες και της έβδομης απόφασης 85/356/ΕΟΚ του Συμβουλίου σχετικά με την ισοδυναμία των σπόρων προς σπορά που παράγονται σε τρίτες χώρες (94/21/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 66/401/ΕΟΚ του Συμβουλίου της 14ης Ιουνίου 1966 για την εμπορία των σπόρων προς σπορά φυτών που προορίζονται για ζωοτροφές (1), όπως τροποποιήθηκε τελευταία από την οδηγία 92/19/ΕΟΚ της Επιτροπής (2), και ιδίως το άρθρο 16 παράγαφος 1 στοιχείο β),

την έβδομη απόφαση 85/355/ΕΟΚ του Συμβουλίου της 27ης Ιουνίου 1985 σχετικά με την ισοδυναμία των καλλιεργητικών ελέγχων των σποροπαραγωγικών καλλιεργειών που διενεργούνται σε τρίτες χώρες (3), όπως τροποποιήθηκε τελευταία από την απόφαση 93/416/ΕΟΚ της Επιτροπής (4), και ιδίως το άρθρο 2,

την έβδομη απόφαση 85/356/ΕΟΚ του Συμβουλίου της 27ης Ιουνίου 1985 για την ισοδυναμία των σπόρων προς σπορά που παράγονται σε τρίτες χώρες (5), όπως τροποποιήθηκε τελευταία από την απόφαση 93/416/ΕΟΚ, και ιδίως το άρθρο 4,

Εκτιμώντας:

ότι, στην απόφαση του 85/355/ΕΟΚ, το Συμβούλιο αποφάσισε ότι οι καλλιεργητικοί έλεγχοι των σποροπαραγωγικών καλλιεργειών ορισμένων ειδών, οι οποίοι διενεργούνται σε ορισμένες τρίτες χώρες, πληρούν τους όρους που καθορίστηκαν στις κοινοτικές οδηγίες-

ότι, στην απόφαση του 85/356/ΕΟΚ, το Συμβούλιο αποφάσισε ότι οι σπόροι προς σπορά ορισμένων ειδών που παράγονται σε ορισμένες τρίτες χώρες είναι ισοδύναμοι με τους αντίστοιχους σπόρους προς σπορά που παράγονται στην Κοινότητα-

ότι, για ορισμένα είδη, οι αποφάσεις αυτές αφορούν και τη Νέα Ζηλανδία-

ότι, από μια εξέταση των κανόνων της Νέας Ζηλανδίας και του τρόπου εφαρμογής τους, προέκυψε ότι, όσον αφορά τη φεστούκα τη λευκώνειο, οι καλλιεργητικοί έλεγχοι πληρούν τους όρους που καθορίζονται στο παράρτημα Ι της οδηγίας 66/401/ΕΟΚ και ότι οι όροι που διέπουν τους σπόρους προς σπορά που συγκομίζονται και ελέγχονται στη χώρα αυτή παρέχουν τις ίδιες εγγυήσεις, όσον αφορά τα χαρακτηριστικά των σπόρων προς σπορά, την ταυτότητά τους, την εξέταση, τη σήμανση και τον έλεγχο με τους όρους που εφαρμόζονται σε τέτοιους σπόρους προς σπορά που συγκομίζονται και ελέγχονται εντός της Κοινότητας-

ότι, ως εκ τούτου, η ισοδυναμία που ισχύει για τη Νέα Ζηλανδία πρέπει να παραταθεί αναλόγως-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών Δενδροκηπευτικών και Δασικών Φυτών προς Φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τροποποιείται ο πίνακας του μέρους Ι σημείο 2 του παραρτήματος της απόφασης 85/355/ΕΟΚ και στη στήλη 3 του τμήματος που αφορά τη Νέα Ζηλανδία παρεμβάλλονται τα είδη "Festuca pratensis Hudson" μετά από τα είδη "Festuca pratensis arundinacea".

Άρθρο 2

Τροποποιείται ο πίνακας του μέρους Ι σημείο 2 του παραρτήματος της απόφασης 85/356/ΕΟΚ και στη στήλη 3 του τμήματος που αφορά τη Νέα Ζηλανδία παρεμβάλλονται τα είδη "Festuca pratensis Hudson" μετά από τα είδη "Festuca arundinacea".

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 13 Ιανουαρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. 125 της 11. 7. 1966, σ. 2298/66.

(2) ΕΕ αριθ. L 104 της 22. 4. 1992, σ. 61.

(3) ΕΕ αριθ. L 195 της 26. 7. 1985, σ. 1.

(4) ΕΕ αριθ. L 187 της 29. 7. 1993, σ. 59.

(5) ΕΕ αριθ. L 195 της 26. 7. 1985, σ. 20.